Тақырыбы: "Күз мерекем, Күз--берекем"
Мақсаты: Балаларға жыл мезгілдерінің айырмашылығы туралы түсіндіру.Олардың әрқайсысы өз қызығымен ерекше екендігін ұғындыру.Күз айларының халыққа молшылық әкелетінін,қуаныш сыйлайтынын жеткізу. Табиғатты сүюге тәрбиелеу. Балалардың шығармашылық қабілеттерін дамыту.
Жүргізуші: Сары жібек көйлегін желбіретіп,
                     Жапырағын ағаштың селдіретіп,
                     Тойға бөлеп елімді, күзім келді,
                     Нұр тамшысын аспанның мөлдіретіп.

Армысыздар құрметті ата-аналар,  қонақтар?!  Бүгінгі  "Күз -мерекем, Күз-берекем" атты ертеңгілігімізге қош келдіңіздер!  (музыка әуенімен балалар залға кіреді)

Балалар (хормен)
  Жер берді жемісті,
  Күз келді келісті.
  Күз байлық береке,
  Алтын күз мереке.
(Балалар орындарына жайғасады)

Жүргізуші: Балаларымыздың күз мерекесіне арнаған тақпақтарына кезек берейік.

  Бала:
  Бүгін мейрам, бүгін той,
  Қуаныш күн біліп қой.
  Күзгі бақтай сыңғырлап,
  Алақанды соғып қой.

  Бала:
  Тілеймін аман болсын ел іргесі,
  Алтын күз қайта келді берекесі.
  Молшылықтың жаршысы бола білді,
  Алтын күз ырыс бірлік ала келді.

   Бала:
   Күн суытып келеді,
   Жапырақтар түседі.
  Астық жеміс жиылды,
  Қамбамызға құйылды.
  Ардақты күз мың алғыс,
  Алдық өнім сыйыңды.

Жүргізуші: Жарайсыңдар балалар, енді қонақтарға күз туралы әнімізді шырқайық.

Ән:"Алтын күз"

Жүргізуші: Балалар әнді тамаша орындадыңдар, тағы да күз туралы тақпақтарымызға кезек берейік.

 
  Бала:    
  Алтын, сары, қызыл, көк,
  Алуан, алуан жапырақ.
  Күзгі бақтар күлімдеп,
  Көз тартады атырап.
 
  Бала:    
  Алақай! алақай!
  Шаттанды балақай.
  Күз түсті, дән пісті,
  Айтамыз алғысты.

 
   Бала: 
   Қуандырып біздерді,
   Мерекелі күз келді.
   Кел, жемісті алтын күз,
   Кемелденсін халқымыз.

Жүргізуші:Өте жақсы, тақпақтарын керемет. Енді балаларымыздың биін тамашалаңыздар.

Би:"Бұлттар"

Жүргізуші: Балалар қазір жылдың қай мезгілі?
Балалар:  Күз 
Жүргізуші:Қане, кім күз айларын атап шығады?
Балалар: Қыркүйек, қазан, қараша.
Жүргізуші: Ендеше осы айларды ортаға шақырайық.
Қыркүйек айы: Менің атым қыркүйек.  Күздің бірінші айымын. Байлықтың, барлықтың айымын. Сендер мен туралы не білесіңдер?
Сабина:Күн ғой бір ең тәуір,
              Бірінші қыркүйек.
              Қоңырау соғылды,
              Күміс күй төгілді,
              Білімге талпынған,
              Балалар жиылды.
Қазан айы: Менің атым қазан. Жиын-терімнің соңғы айымын. Еңбекқор елді той думанға кенелтемін. Балалар менде қандай мерекелік күндер бар?
Балалар: Ұстаздар күні мен қарттар күні.
Қараша айы: Күздің соңғы айы мен қараша деген мен боламын. Күннің суып, қыстың жақын екенін естеріңе саламын. Қыркүйек пен қазанға қарағанда менде қандай ерекшеліктер бар? Кім біледі?
Бала:
Қараша айы жасай бер,
Бар өмірдің белесі,
Адамзатқа бақ берген,
Он екі айдың төресі.
Жүргізуші:Өте жақсы, балалар күз мезгілі және күз мезгілінің айларын толық біліп тұр. Ендеше балаларымыздың әнін тамашалаңыздар.

Ән:"Күзгі бақ"

Жүргізуші: Ал енді балалар, мерекеміздің сәнін келтіретін күз ханшайымын ортамызға шақырайық.
 (Қолында күзгі базарлығы бар, күз ханшайымы билеп шығады )
Күз ханшайымы: 
Армысыздар балалар,
Күзгі бақтағы қонақтар,
Өздеріңе әкелдім,
Күздің сыйын көз тартар.
Балалар: Көп рахмет сізге алтын күз  
Жүргізуші:Балалар, күз ханшайымының сыйын  еңбек етіп алуларымыз керек. Күзгі жемістер мен көкөністер адамның еңбегімен келмей ме?  Сондықтан күз ханшайымы сіздерге жасыратын жұмбақтар алып келіпті, шешуін дәл тапқандарға сыйымды беремін дейді.
Жұмбақтар: 
 Ағайынды бәрі,
 Шықса жасыл,
 Түссе сары .
Балалар: Жапырақ
 Көкала костюм киеді,
 Күннің көзін сүйеді.  
Балалар:Қарбыз
Қалың киімді ұнатады,
Шешіндірсең жылатады.
Балалар: Пияз    
Күз ханшайымы:Жарайсыңдар балалар, жұмбағымның шешуін дұрыс таптыңдар.


Күтпеген жерден аю кіріп келеді.

Аю: Балалар мен жаңа өзі әдемі киінген қолында себеті бар бір қызды көріп едім. Мына базарлығын жолда ұмытып кетіпті. Сендерге келді ме?
Балалар: Ия, бізге келді.
Күз ханшайымы:Салеметсіңбе аю? Мен мұндамын, сені көріп тұрғаныма қуаныштымын,
сыйымды да  ала келіпсің, рахмет саған .
Аю:күз ханашы саған көмектескеніме қуаныштымын. Балалар мен күз туралы ештеңе білмеймін.Сендерден үйреніп алайын.
Жүргізуші: Аю сәлеметсіңбе? Олай болса, біздің балалармен ойын ойнап, ән айтып, би биле, міне сонда бәрін де үйреніп аласың.

Ойын:"Кім жылдам"
Шарты: Балалар екі топқа бөлінеді, екі жақта себетте тұрған жаңғақтарды  қасықпен тездетіп жинайды, қай топ бірінші жинаса, сол топ жеңіске жетеді.

Күз ханшайымы:Балалар өте қызық ойын болды. Аю саған ұнады ма?
Аю: Ұнады, өте қызықты ойын екен.
Күз ханшайымы: Айтыңдаршы, жемістер қайда өседі?
Балалар: Бақта
Күз ханшайымы: Көкөністер қайда өседі?
Балалар: Бақшада
Күз ханшайымы:Өте ақылды балалар екен, аю сен үйреніп жатырсыңба? Балаларды мұқият тыңдап түр.
Аю: Әрине
Жүргізуші: Ендеше балаларымыздың көкөністер туралы тақпақтарын тыңдайықшы.

Бала: 
Асханадан шықпаймын,
Атым пияз бұқпаймын.
Көзден жасты шығарып,
Тұмаудан да сақтаймын.
Бала:
 Көрсең егер бақшада,
 Доп екен деп қалмағын.
 Шөл қандырар қарбызбын,
 Ерте үзіп алмағын.
Бала:
Нарттай қызыл алмамын,
Мәз болады алғандар,
Жазда әдемі киінем ,
Тілді балдай үйірем.
Бала:
Көктемде ерте гүлдеймін,
Кешігуді білмеймін.
Уылжыған өрікпін,
Бау бақшаға көрікпін.

Жүрізуші:Рахмет сендерге, сендер  күздің сәнін ғана келтіріп қоймай,біздің мерекеміздің де шырайын келтірдіңдер.
Аю:Балалар менің де сендермен ойын ойнағым келіп тұр.Сендердің өнерлерің,  тамаша екен. Ендеше ойынымызды бастайық .   

Ойын:"Кім шапшаң"
Ойынның шарты:Ортаға екі ана және екі бала шығады. Алдарыңызда қыстық киімдер қойылған. Әуен қосылғанда осы киімдермен өз балаларыңызды балабақша шапшаң киімдіріп жіберуіңіз керек.

Жүргізуші:Өте қызықты ойын болды. Рахмет күз ханшайымы, аю балалардың өнері әлі таусылған жоқ. Төрімізге шығып тамашалаңыздар.
Бала:
Leaves on the graund ,
Leaves on the steet  ,
Leaves on the cot ,
Leaves on the feet .

Жүргізуші:Балалар сендердің өнерлі екендеріңді тамашаладық, енді қонақтарымызға  орыс тіліндегі  әнімізді шырқап берейік.

Ән:"Осень в лесу"

Жүргізуші:Өте жақсы, біздің балаларымыз орыс және ағылшын тілдерінде де ән айтып, тақпақтарын айта біледі. Аю сен үйреніп ал. 
Ал енді,  әсем қыздарымыздың биін тамашалаңыздар.

Би:"Орамал"

Жүргізуші: Жарайсыңдар, керемет биледіңдер, ендігі кезекті тағы да күз туралы тақпақтарымызға берейік.
Нұршат:
Қамба толды астыққа,
Алғыс саған алтын күз!
Бір уыс дән шаштықта,
Қап-қап астық алдық біз.
Бала:
О,балалар, балалар,
Қоңырқай күз болыпты.
Гүл жапырақ салыпты,
Ел егінін орыпты.
Бала:
Күзде жауын бұлт тұман,
Сары жапырақ жауады.
Сары құйын ұйытқып,
Сапырады даланы.
Бала:
Жарып шыққан қауызын,
Дән өмірлік азығың.
Жегеніңде ақ нанды,
Нәрге толар ауызың.
Бала:
Ерте тұрып ақ таңнан,
Қара жерге нәр құйған.
Айналайын диқаннан,
Егін егіп,нан жиған.
Жүргізуші: Рахмет сендерге балалар, күз туралы тақпақтарыңды тамаша айтып шықтыңдар. Ал енді, ұлдарымыздың биін тамашалайық.

Би:"Жігіттер"

Жүргізуші:Ал енді,  ортамызға күз ханшайымы мен аюды шақырайық.
Күз ханшайымы:Айналайын балалар енді мен сендермен қоштасамын, бұл естен кетпес күн болды. Бәріңізге бақыт тілеймін. Сау болыңыздар!
Аю:Рахмет сендерге, мен сендердің білімді, өнерпаз балалар екендеріңе риза болдым. Ағылшын және орыс тілдеріндегі тақпақтарыңызды жаттап алдым, ойындарыңды үйреніп алдым.Келесі кездескенше, қош сау болыңыздар!
Жүргізуші:Құрметті қонақтар осымен  тобының "Күз мерекем, Күз-берекем" атты ертеңгілігіміз аяқталды. Назар қойып тыңдағандарыңызға  көп рахмет.Келесі кездескенше қош сау болыңыздар!


